Lanzamento de IGS Optical 3.
**Intelligence Gathering Satellite** ou **Information Gathering Satellite**, coñecidos tamén polo seu acrónimo **IGS**, é unha serie de satélites de recoñecemento xaponeses. Os satélites IGS poden ser ópticos, con cámaras para observar a Terra (denominados *IGS-Optical*), ou de radar (denominados *IGS-Radar*). Son satélites coa maior parte das súas características clasificadas e que teñen entre un dos seus principais obxectivos o seguimento da actividade militar norcoreana.

IGS-Optical 1 e 2
-----------------

Construídos por Mitsubishi Electric, teñen unha masa de 850 kg e suponse que teñen unha resolución de 1 metro. Foron lanzados o 28 de marzo de 2003]] e o 11 de setembro de 2006 respectivamente, mediante foguetes H-IIA. A segunda unidade foi lanzada orixinalmente o 29 de novembro de 2003 e destruída durante o lanzamento, polo que tivo que ser substituída.

IGS-Radar 1 e 2
---------------

Foron os primeiros satélites de recoñecemento por radar da serie IGS. Fabricados por Mitsubishi Electric, tiñan unha esperanza de vida de 5 anos e unha masa de 1200 kg. Usaban un radar de apertura sintética cunha resolución probable de 3 metros. Foron lanzados xuntos cos seus homólogos ópticos o 28 de marzo de 2003 e o 11 de setembro de 2006, coa segunda unidade igualmente destruída no lanzamento do 29 de novembro de 2003 e tendo que ser substituída máis tarde.

IGS-Optical 3V
--------------

IGS-Optical 3V é un satélite experimental da serie IGS para probar novas tecnoloxías de cara novos modelos. Foi lanzado o 24 de febreiro de 2007 mediante un H-IIA.

IGS-Optical 3 e 4
-----------------

OS IGS-Optical 3 e 4 son a segunda xeración de satélites IGS. Foron lanzados o 28 de novembro de 2009 e o 23 de setembro de 2011 a bordo de H-IIA. O IGS-Optical 3 deixou de funcionar en setembro de 2017 debido a problemas no sistema de enerxía.

IGS-Optical 5V
--------------

IGS-Optical 5V é un prototipo para a terceira xeración de satélites IGS. Pénsase que tiña unha resolución de 40 cm.

IGS-Radar 3, 4, 5, 6, 7 e 8 e de reposto
----------------------------------------

OS IGS-Radar de 3 a 8 máis a unidade de reposto son a segunda xeración de satélites IGS de radar. Teñen unha resolución de menos de 1 metro e foron lanzados entre 2011 e 2023, sempre mediante foguetes H-IIA.

IGS-Optical 5, 6 e 7
--------------------

OS IGS-Optical 5, 6 e 7 son a terceira xeración de satélites IGS. Foron lanzados entre 2015 e 2020, todos mediante foguetes H-IIA. Teñen unha resolución de ata 40 cm e úsanse tanto para recoñecemento como para monitorización de desastres naturais.

Historial de lanzamentos
------------------------

| Misión | Data de lanzamento | Foguete lanzador | Notas |
| --- | --- | --- | --- |
| IGS-Optical 1 | 28 de marzo de 2003 | H-IIA | Éxito |
| IGS-Radar 1 | 28 de marzo de 2003 | H-IIA | Éxito |
| IGS-Optical (2) | 29 de novembro de 2003 | H-IIA | Fallo |
| IGS-Radar (2) | 29 de novembro de 2003 | H-IIA | Fallo |
| IGS-Optical 2 | 11 de setembro de 2006 | H-IIA | Éxito |
| IGS-Radar 2 | 11 de setembro de 2006 | H-IIA | Éxito |
| IGS-Optical 3V | 24 de febreiro de 2007 | H-IIA | Éxito |
| IGS-Optical 3 | 28 de novembro de 2009 | H-IIA | Éxito |
| IGS-Optical 4 | 23 de setembro de 2011 | H-IIA | Éxito |
| IGS-Radar 3 | 12 de decembro de 2011 | H-IIA | Éxito |
| IGS-Optical 5V | 27 de xaneiro de 2013 | H-IIA | Éxito |
| IGS-Radar 4 | 27 de xaneiro de 2013 | H-IIA | Éxito |
| IGS-Radar de reposto | 1 de febreiro de 2015 | H-IIA | Éxito |
| IGS-Optical 5 | 26 de marzo de 2015 | H-IIA | Éxito |
| IGS-Radar 5 | 17 de marzo de 2017 | H-IIA | Éxito |
| IGS-Optical 6 | 27 de febreiro de 2018 | H-IIA | Éxito |
| IGS-Radar 6 | 12 de xuño de 2018 | H-IIA | Éxito |
| IGS-Optical 7 | 9 de febreiro de 2020 | H-IIA | Éxito |
| IGS-Radar 7 | 26 de xaneiro de 2023 | H-IIA | Éxito |

Notas
-----

1. 1 2 3 4 5 6 7 8 9 10 11 12  Mark Wade (2020). "IGS" (en inglés). Consultado o 21 de maio de 2020.
2. 1 2 3 4 5  Gunter Dirk Krebs (2020). Gunter's Space Page, ed. "IGS-Optical 1, (2), 2" (en inglés). Consultado o 21 de maio de 2020.
3. 1 2 3 4 5  Gunter Dirk Krebs (2020). Gunter's Space Page, ed. "IGS-Radar 1, (2), 2" (en inglés). Consultado o 21 de maio de 2020.
4. 1 2 3 4 5  Gunter Dirk Krebs (2020). Gunter's Space Page, ed. "IGS-Optical 3V" (en inglés). Consultado o 21 de maio de 2020.
5. 1 2 3 4 5  Gunter Dirk Krebs (2020). Gunter's Space Page, ed. "IGS-Optical 3, 4" (en inglés). Consultado o 21 de maio de 2020.
6. 1 2 3 4 5  Gunter Dirk Krebs (2020). Gunter's Space Page, ed. "IGS-Optical 5V" (en inglés). Consultado o 21 de maio de 2020.
7. ↑  Gunter Dirk Krebs (2020). Gunter's Space Page, ed. "IGS-Radar 3, 4, 5, 6, 7, 8, Spare" (en inglés). Consultado o 21 de maio de 2020.
8. ↑  Gunter Dirk Krebs (2020). Gunter's Space Page, ed. "IGS-Optical 5, 6, 7" (en inglés). Consultado o 21 de maio de 2020.

Véxase tamén
------------

### Outros artigos

* H-IIA